onbaatsugtigheid | © My Klaskamer - idees en gedagtes uit 'n juffrou se pen
Juffer	afrikaans	medemens, onbaatsugtigheid, pay it forward	Lewer kommentaar
Dis een van die dae Onbaatsugtigheidsdag of Pay it Forward Day. Gebruik die 28ste om navorsing oor omgeeprojekte te doen of om idees in te samel wat haalbaar en uitvoerbaar kan wees.
Juffer	2020, afrikaans	onbaatsugtigheid, pay it forward	Lewer kommentaar
Dis een van die dae Onbaatsugtigheidsdag – 'n dag waarop 'n mens ekstra deernis teenoor jou medemens kan toon sonder om 'n teenreaksie te verwag.
'n Mens sal vanjaar baie vindingryk moet wees, maar dink aan maniere om jou medemens te help sonder om die insluitings- of grendeltydreëls te oortree.
Skakel gerus organisasies of instansies wat dalk van behoeftes in jou area sal weet en hoor wat die riglyne tans is. Is daar mense wat eensaam is en 'n oproep sal waardeer? Maak kontak met kennis en hoor hoe dit gaan.
Elders versier mense die vensters wat aan die straat grens ter ondersteuning en bemoediging van noodpersoneel en ander. Probeer gerus 'n paar van hierdie idees:
Plak maskeerband om verskillende geometriese blokke te maak en verf die blokke met 'n mengsel wasbare akrielverf en skottelgoedwasmiddel. Wissel die kleure af en verwyder die maskeerband sodra die verf droog is. 'n Mens kan natuurlik ander boodskappe en prente ook verf.
Teken kleurvolle prente met bordkryt op sementtrappe of die inrit.
Sny kleurvolle harte uit en rangskik dit in die venster – in 'n raampie of in 'n boog.
Verf ou koerantvelle – elkeen in 'n aparte helder kleur. Sny elke vel in eenderse stroke op en maak papierkettings om in julle ruit te hang.
Versier die motordeur indien dit binne die grenslyne van die erf is.
Loer gerus na moontlikhede wat aanlyn beskikbaar is of wat 'n mens tydens die grendeltydperk kan begin om na die tyd te volbring.
Juffer	afrikaans	gemeenskapsdiens, medemens, medemenslikheid, onbaatsugtigheid, pay it forward	Lewer kommentaar
Dit is byna Pay-it-Forward Dag of 'n Dag ter bewusmaking van Onbaatsugtigheid. In die skool, kan 'n mens outjies aan goeie gewoontes herinner om mense by die skoolgemeenskap te betrek en om gaaf te wees.
Hou die deur oop vir die persoon agter jou of vir iemand wat swaar dra.
Bied aan om iemand te help wat baie goed het om te dra.
Help 'n maat, 'n opvoeder, iemand in die kantoor, terreinpersoneel, ens.
Stel Post-It boekies beskikbaar, sodat kinders goeie (anonieme) boodskappe aan mekaar kan skryf. Bv. Jy is 'n goeie maat. Dankie dat jy jou maats aanmoedig.
Bak koekies vir die klas of bring springmielies (*maak aanpassings indien daar iemand met 'n allergie is) om die groep te verras.
Maak beurte om met outjies te gesels wat alleen speel of eensaam lyk.
Neem toerustig (soos springtoue of balle uit) sodat ouer kinders die kleintjies kan touwys maak.
Het iets geval? Tel dit op – al is dit nie joune nie.
Het jy iets op getel wat nie aan jou behoort nie? Neem dit kantoor toe of probeer om die eienaar op te spoor en gee dit terug.
Is daar bure wat dalk ekstra hulp benodig? Trek byvoorbeeld die onkruid uit, sleep die vullisdrom terug of bied aan om met die hond te speel.
Sien jy iemand wat alleen skool toe stap? Bied aan om saam te stap.
Dink aan klein dingetjies wat 'n mens kan doen om iemand se dag 'n klein bietjie beter te maak. 'n Glimlag of 'n klein gebaar kan wondere verrig.